|  |  |
| --- | --- |
|  | Miljø & ErhvervsreguleringJ.nr. 22-16340-000010Ref. RLL/MANDato: 09-11-2022 |
| **Høring over EU-Kommissionens gennemførelsesforordning der ændrer og korrigerer gennemførelsesforordning (EU) 2021/1165 om godkendelse af visse produkter og stoffer til anvendelse i økologisk produktion og udarbejdelse af en liste over disse. (teksten foreligger pt. kun på engelsk)** **COMMISSION IMPLEMENTING REGULATION (EU) …/... of XXX amending and correcting Implementing Regulation (EU) 2021/1165 authorising certain products and substances for use in organic production and establishing their lists.** |  |
|  |  |
|  |  |

Hermed sender Fødevarestyrelsen og Landbrugsstyrelsen vedlagte udkast i høring.

Bemærkninger bedes sendes til okologi@fvst.dk med kopi til rll@fvst.dk og man@lbst.dk senest **fredag 11. november 2022 kl. 12.00** med angivelse af **j.nr. 22-16340-000010.**

**Om forslaget**

Kommissionen har fremsat forslag til ændring af Kommissionens gennemførelsesforordning nr. 2021/1165 af 15. juli 2021 (”positivlisteforordningen”). Med forslaget ændres og korrigeres en række stoffer til brug i økologisk produktion. Forslaget om justering af positivlisterne vedrører gødning, jordforbedringsstoffer, foder, pet-food og fødevarer.

Forslaget foreligger desværre ikke i en danske version endnu og forventes sat til afstemning i Økologikomitéen 24. november 2022.

Indledningsvist korrigerer forslaget for *guar gum* og *talkum* til brug i fødevareproduktion som godkendes med tilbagevirkende kraft til 5. august 2021.

EU-Kommissionen har haft forelagt de stoffer som ændres på positivlisterne for den uafhængige ekspertgruppe (EGTOP) under EU-Kommissionen og forslaget er baseret på anbefalingerne fra EGTOP.

Forslaget rummer en del detaljer som fremgår af forslaget til ændring af bilaget (annex). Der er ændringer og mindre tilpasninger, hvoraf følgende kan fremhæves:

*Annex I - Aktivstoffer i plantebeskyttelsesmidler*

På bilag 1 suppleres listen over basisstoffer med talk. Kategorien af lavrisiko midler udvides med 3 nye midler: vandig ekstrakt af spirede frø af sød Lupinus albus til brug mod svampesygdomme, ABE-IT 56 (lysatkomponenter af Saccharomyces cerevisiae stamme DDSF623) til brug mod svampesygdomme, samt ferripyrophosphat mod snegleangreb.

*Annex II- Godkendte gødningsstoffer, jordforbedringsmidler og næringsstoffer*

På bilag lægges der op til at ændre kategorien "Komposteret eller forgæret blanding af husholdningsaffald" til Komposteret eller forgæret bioaffald (biowaste)". Derved kan husholdningsaffaldslignende affald fra restauranter, cateringfirmaer og detailforretninger, have- parkaffald mv. indgå i kategorien. EU-Kommissionen lægger herudover op til, at anvendelsen skal være under forudsætning af, at medlemslandene etablerer et særligt pesticidovervågningsprogram for at undgå pesticidrester. Dette vil være et særkrav for økologi, da et sådant krav ikke eksisterer for horisontal anvendelse af bioaffald.

For akvakultur lægges der op til at tillade nitrat-gødning (sodium nitrate) til algedyrkning i lukkede systemer på land. Nitratgødning tillades ikke som gødning til økologisk dyrkede arealer.

Struvite og kalciumklorid foreslås desuden optaget på bilaget.

*Annex III Godkendte produkter og stoffer, der anvendes som foder eller i foderproduktion*

Der lægges op til at optage monodicalcium fosfat som mineralfoder.

Herudover foreslås en række stoffer optaget til brug i økologisk Pet food:

11.3.19 Pentasodium triphosphate (STPP), 11.3.27 Disodium dihydrogen diphosphate (SAPP), E 407 Carrageenan, E 410 Locust bean gum (Carob gum), E 414 Acacia (Gum arabic). Som vitamin i pet-food godkendes 3a370 Taurin, og endvidere som næringsstof til katte 4d7 og 4d8 ammonium klorid.

*Annex V i forordningen - Godkendte produkter og stoffer, der anvendes i produktion af forarbejdede økologiske fødevarer*

Fødevaretilsætningsstoffet E 418 Gellan Gum forlænges et år til 1. januar 2024, hvorefter det skal anvendes på økologisk form.

EU-Kommissionen gennemfører i november måned 2022 en ekstern høring på deres portal ”Have-your-say” (høringsfrist 21. november), hvor forslagets to dokumenter er tilgængeligt (engelsk) samt de høringssvar øvrige økologiinteressenter i Europa har afgivet indtil videre.

<https://ec.europa.eu/info/law/better-regulation/have-your-say/initiatives/13368-Organic-production-authorised-products-substances-updated-list-_en>

Vi skal beklage den forholdsvis korte høringsfrist, som desværre er nødvendig for at køre en parlamentarisk procedure, inden forslaget sættes til afstemning 24. november 2022.

Med venlig hilsen

Robert Lind (FVST) og Malene Andersen (LBST)